Document ID: 32012R0369

KOMISJONI RAKENDUSMÄÄRUS (EL) nr 369/2012,
27. aprill 2012,
millega muudetakse rakendusmäärust (EL) nr 540/2011 toimeainete verejahu, kaltsiumkarbiidi, kaltsiumkarbonaadi, lubjakivi, pipra ja kvartsliiva heakskiitmise tingimuste osas
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2,
ning arvestades järgmist:
(1)
Toimeained verejahu, kaltsiumkarbiid, kaltsiumkarbonaad, lubjakivi, pipar ja kvartsliiv kanti nõukogu direktiivi 91/414/EMÜ (2) I lisasse komisjoni direktiiviga 2008/127/EÜ (3) ning komisjoni 3. detsembri 2004. aasta määruse (EÜ) nr 2229/2004 (4) (milles sätestatakse nõukogu direktiivi 91/414/EMÜ artikli 8 lõikes 2 osutatud tööprogrammi neljanda etapi täiendavad üksikasjalikud rakenduseeskirjad) artiklis 24b ettenähtud menetluse kohaselt. Alates direktiivi 91/414/EMÜ asendamisest määrusega (EÜ) nr 1107/2009 käsitatakse neid ained kõnealuse määruse kohaselt heakskiidetuna ning need on loetletud komisjoni 25. mai 2011 rakendusmääruse (EL) nr 540/2011 (millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga) (5) lisa A. osas.
(2)
Vastavalt määruse (EÜ) nr 2229/2004 artiklile 25a esitas Euroopa Toiduohutusamet (edaspidi „toiduohutusamet”) komisjonile vastastikuste eksperdihinnangute järeldused verejahu kohta (6)26. septembril 2011, kaltsiumkarbiidi kohta (7)17. oktoobril 2011, kaltsiumkarbonaadi (8) ja lubjakivi (9) kohta 6. juulil 2011, pipratolmu ekstraheerimisjäägi kohta (10)4. juulil 2011 ja kvartsliiva kohta (11)6. juulil 2011. Liikmesriigid ja komisjon vaatasid hindamisaruannete eelnõud ja toiduohutusameti järeldused läbi toiduahela ja loomatervishoiu alalises komitees ning vormistasid need 9. märtsil 2012 komisjoni läbivaatamisaruannetena verejahu, kaltsiumkarbiidi, kaltsiumkarbonaadi, lubjakivi, pipratolmu ekstraheerimisjäägi ja kvartsliiva kohta.
(3)
Komisjon palus kooskõlas määruse (EÜ) nr 1107/2009 artikli 12 lõikega 2 esitada toiduohutusameti järelduste kohta märkused. Lisaks palus komisjon määruse (EÜ) nr 1107/2009 artikli 13 lõike 1 kohaselt esitada teavitajatel märkused verejahu, kaltsiumkarbiidi, kaltsiumkarbonaadi, lubjakivi, pipratolmu ekstraheerimisjäägi ja kvartsliiva läbivaatamisaruannete eelnõude kohta. Teavitajad esitasid oma märkused, mida on põhjalikult uuritud.
(4)
Kinnitatakse, et toimeaineid verejahu, kaltsiumkarbiidi, kaltsiumkarbonaadi, lubjakivi, pipart ja kvartsliiva tuleb käsitada määruse (EÜ) nr 1107/2009 alusel heakskiidetuna.
(5)
Vastavalt määruse (EÜ) nr 1107/2009 artikli 13 lõikele 2 koostoimes artikliga 6 ning arvestades teaduse ja tehnika arengut on vaja muuta verejahu, kaltsiumkarbiidi, kaltsiumkarbonaadi, lubjakivi, pipra ja kvartsliiva heakskiitmise tingimusi. Eelkõige on asjakohane nõuda täiendavat kinnitavat teavet verejahu, kaltsiumkarbonaadi ja pipra puhul. Samal ajal tuleks teha ka teatavaid tehnilist laadi kohandusi, nimelt asendada toimeaine nimetus „pipar” nimetusega „pipratolmu ekstraheerimisjääk”.
(6)
Seetõttu tuleks määruse (EL) nr 540/2011 lisa vastavalt muuta.
(7)
Enne käesoleva määruse rakendamist tuleks liikmesriikidele, teavitajatele ja taimekaitsevahendite lubade omanikele anda piisavalt aega selleks, et nad saaksid heakskiitmise tingimuste muudatustest tulenevate nõuete täitmiseks valmistuda.
(8)
Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Rakendusmääruse (EL) nr 540/2011 lisa A. osa muudetakse vastavalt käesoleva määruse lisale.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Seda kohaldatakse alates 1. septembrist 2012.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 27. aprill 2012

Labels: 1
17
14
3
6